Horton Plainsin kansallispuisto

Horton Plainsin kansallispuisto () on kansallispuisto Sri Lankan keskisellä ylängöllä. Ylängöltä saa alkunsa kolme jokea: Kelani, Walawe ja maan pisin joki Mahaweli. Alue sijaitsee yli 2 000 metrin korkeudella ja on biodiversiteetiltään monipuolinen. Kansallispuiston alueella sijaitsevat maan toiseksi ja kolmanneksi korkeimmat vuoret, Kirigalpotta 2 389 m ja Thotapolakanda 2 357 m. Suosituimpia nähtävyyksiä ovat kalliojyrkänne World's End eli "maailmanloppu" ja 20-metrinen vesiputous Baker's Fall.

Kansallispuistossa elää kotoperäisiä nisäkäslajeja, kuten hoikkalori ja purppuranaamalanguri. Alueella elää myös ruostetäplä- ja kalastajakissoja, saukkoja, hirvieläimiä ja 87 lintulajia, joista 14 on kotoperäisiä.

 Lähteet 

Luokka:Sri Lankan kansallispuistot